Pozivaju se građani, organizacije, organi, mediji, nevladine organizacije, stručne i ostale zainteresovane strane da se uključe u javnu raspravu o Nacrtu izmjena i dopuna elaborata o parking zonama na teritoriji Glavnog grada.

Nacrt izmjena i dopuna elaborata o parking zonama stavlja se na javnu raspravu u trajanju od 20 dana, počev od 19.03.2021. godine, zaključno sa 07.04.2021. godine.

**PROGRAM JAVNE RASPRAVE**

 Javni poziv sa Programom javne rasprave biće objavljen u dnevnom listu »Pobjeda«.

Nacrt izmjena i dopuna elaborata o parking zonama objaviće se:

* na internet stranici Glavnog grada Podgorice [www.podgorica.me](http://www.podgorica.me/)

 Nacrt izmjena i dopuna elaborata o parking zonama dostaviće se:

* odbornicima Skupštine Glavnog grada Podgorica,
* Opštini u okviru Glavnog grada - Golubovci,
* mjesnim zajednicama Glavnog grada,
* nevladinom sektoru preko CRNVO.

 Javna rasprava održaće se u elektronskoj, pisanoj i usmenoj formi.

 Javna rasprava u elektronskoj formi organizuje se putem dostavljanja elektronskih primjedbi, predloga i sugestija građana i drugih učesnika na e-mail saobracaj@podgorica.me u toku cjelokupnog perioda predviđenog za javnu raspravu.

 Javna rasprava u pisanoj formi organizuje se putem dostavljanja pisanih primjedbi, predloga i sugestija građana i drugih učesnika na adresu: Sekretarijat za saobraćaj, Ul. Vasa Raičkovića bb, zaključno sa danom okončanja javne rasprave.

 Zainteresovani subjekti mogu imati uvid u dokument svakog radnog dana, na adresi Parking servis d.o.o. Podgorica, ul. 19 decembra bb (stadion južna tribina), u vremenskom intervalu od 11 do 14 časova, do isteka roka za javnu raspravu.

 Centralna javna rasprava održaće se elektronskim putem – on line, dana 29.03.2021. godine u vremenu od 10:00 do 12:00 časova. Svi zainteresovani će moći da istu prate putem zvaničnog linka Skupštine Glavnog grada Podgorica.

 Javnu raspravu sprovešće Sekretarijat za saobraćaj, koji će po okončanju iste, sačiniti izvještaj o sprovedenoj javnoj raspravi sa primjedbama, predlozima i sugestijama učesnika u svim fazama donošenja akta, razlozima njihovog eventualnog neprihvatanja i isti objaviti na web stranici Glavnog grada u roku od tri dana od dana izrade.

**SEKRETARIJAT ZA SAOBRAĆAJ**